CONVOCATORIA DE SUBVENCIÓNS PARA COMUNIDADES DE ABASTECEMENTO DE AUGAS NO EXERCICIO 2015
ADMINISTRACIÓN LOCAL — Municipal — Entidade Local Menor de Bembrive (Vigo) (Outros documentos, notificacións e informacións públicas, 27/03/2015)

A Xunta Veciñal da Entidade Local Menor de Bembrive en sesión do 11 de marzo de 2015 aprobou a: CONVOCATORIA DE SUBVENCIÓNS DA ENTIDADE LOCAL MENOR DE BEMBRIVE PARA AS COMUNIDADES DE ABASTECEMENTO DE AUGA DA PARROQUIA DE BEMBRIVE NO EXERCICIO 2015 Primeiro.—Obxecto das axudas e subvencións A presente convocatoria ten por finalidade a concesión de axudas e subvencións desta Entidade, destinadas á obras de reparación ou subministros de: captacións, canalizacións, distribución ou tratamento de abastecementos de auga domiciliaria ou fontes públicas Esta convocatoria comprenderá o período do ano natural, con cargo á partida orzamentaria 16.48 ata un importe total de 2.000,00 euros, no orzamento da Entidade Local Menor de Bembrive para o exercicio 2015 e de acordo cos principios de obxectividade, libre concorrencia e publicidade. Segundo.—Destinatarios 2.1.—-Poderán concorrer e optar a estas subvencións únicamente as Comunidades de abastecemento de augas da parroquia de Bembrive que abastezan a vivendas que carezan de subministro público de auga potable.2.2—-Os solicitantes deberán reunir ademais os requisitos detallados no apartado segundo do RCS. Terceiro.—Actuacións subvencionables 3.1.—Poderán ser obxecto de subvención as obras, servizos e subministros para cada actuación.3.2.— Non poderán ser obxecto de axuda ou subvención na correspondente convocatoria as actividades subvencionadas, no mesmo exercicio, a través doutras convocatorias de subvencións ou de planos doutras AA. PP., cando o importe destas últimas cubra o 100 % da actividade a realizar. En caso contrario, poderá ser subvencionable e complementado o importe da actividade na contía restante ata chegar ó total do importe de actuación; tendo en conta o disposto no artigo 6 do presente Regulamento. Cuarto.—Convocatoria e prazo de solicitude O prazo para presenta-las solicitudes (nos formatos que se poden recoller na sede da Entidade Local Menor de Bembrive) será de quince días naturais a partir do día seguinte á publicación da convocatoria no BOP, e se presentarán no rexistro xeral da Entidade Local Menor de Bembrive ou por calquera das formas establecidas na Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común No caso de solicitudes defectuosas ou incompletas, concederase un prazo de dez días para a súa corrección ou emenda, arquivándose, sen máis trámite, cando non se subsanen as deficiencias advertidas no prazo sinalado. Non se terán en conta as solicitudes presentadas fóra dos prazos fixados na convocatoria. Quinto.—Documentación. Será a recollida no apartado quinto do RCS. Sexto.—Órgano competente e criterios para a concesión de subvencións 6.1.—A Xunta Veciñal será o órgano competente para a resolución das peticións de subvencións ou axudas, previa proposta da Comisión Técnica avaliadora que estará composta por: Presidente: o Sr. Alcalde-pedáneo ou vogal en quen delegue. Vogáis: un vogal por cada un dos grupos políticos con representación na Entidade Local Menor de Bembrive. Secretario: o da Entidade Local Menor de Bembrive, ou persoa en quen delegue. Os criterios a ter en conta para a concesión das axudas serán os recollidos no apartado sexto do RCS. Sétimo.- Lexislación aplicable Ás actividades subvencionables obxecto da presente convocatoria seralle de aplicación á Lei 38/2003 do 17 de novembro, Xeral de Subvencións, O Regulamento da Lei Xeral de Subvencións aprobado polo Real Decreto 887/2006, do 21 de xullo, e máis o RCS anteriormente mencionado. A presente convocatoria publicarase no Taboleiros de Anuncios da Entidade Local Menor, así como no Boletín Oficial da Provincia.” Bembrive, 12 de marzo de 2015.—O Vogal Delegado, José Vila Veloso.